VENDIM
Nr. 468, datë 17.7.2024

PËR PËRCAKTIMIN E SASISË NË PËRQINDJE TË SIPËRFAQES SË STOKUT TË NDËRTESAVE PUBLIKE PËR T’U RINOVUAR ÇDO VIT, KUNDREJT SIPËRFAQES TOTALE TË STOKUT TË NDËRTESAVE PUBLIKE

Në mbështetje të nenit 100 të Kushtetutës dhe të pikës 2, të nenit 9/4, të ligjit nr. 124/2015, “Për eficiencën e energjisë”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

I. DISPOZITA TË PËRGJITHSHME
1. Qëllimi i këtij vendimi është përcaktimi në përqindje i sipërfaqes së stokut të ndërtesave publike për t’u rinovuar çdo vit, kundrejt sipërfaqes totale të stokut të ndërtesave publike.
2. Me hyrjen në fuqi të këtij vendimi, sektori publik ngarkohet me zbatimin e objektivit, të përcaktuar sipas pikës 1, të nenit 9/4, të ligjit nr. 124/2015, “Për eficiencën e energjisë”, të ndryshuar.
3. Ky vendim shtrin efektet e tij për të gjitha ndërtesat në pronësi ose në përdorim nga:
a) organet e qeverisjes qendrore;
b) organet e qeverisjes vendore;
c) institucionet e varësisë.
4. Rinovimet që do të realizohen prej institucioneve, të përmendura në pikën 3, të këtij kreu, garantojnë të paktën zbatimin e kërkesave minimale të performancës së energjisë, sipas vendimit nr. 537, datë 8.7.2020, të Këshillit të Ministrave, “Për miratimin e kërkesave minimale të performancës së energjisë së ndërtesave dhe të elementeve të ndërtesave”.
5. Çdo rinovim realizohet duke u bazuar mbi rezultatet e auditimit të energjisë, i cili duhet të shoqërohet me një analizë të veçantë të kosto-përfitimit për çdo ndërtesë që kualifikohet.
6. Ndërtesat, të cilat kanë një performancë të ulët energjetike dhe që shfrytëzohen ose strehojnë fëmijë të sëmurë ose persona të moshuar, kanë përparësi në realizimin e rinovimit edhe kur nuk plotësohet kriteri i kostos optimale.
II. METODOLOGJIA PËR PËRCAKTIMIN E SIPËRFAQES SË STOKUT DHE PËRZGJEDHJES SË NDËRTESAVE QË DO TË RINOVOHEN
1. Sipërfaqja e stokut të ndërtesave publike përfshin të gjitha ndërtesat që nuk përjashtohen sipas nenit 4, të ligjit nr. 116/2016, “Për performancën e energjisë së ndërtesave”, dhe akteve nënligjiore në zbatim të tij.
2. Agjencia përgjegjëse për eficiencën e energjisë përgatit inventarin e të gjitha ndërtesave publike, të identifikuara sipas pikës 3, të kreut I, ku përcaktohet sipërfaqja (në m2) që do të rinovohet çdo vit për ndërtesat e zëna nga organet e qeverisjes qendrore dhe ndërtesat e tjera publike.
3. Inventari i ndërtesave publike miratohet me urdhër nga ministri përgjegjës për energjinë dhe përmban informacionin sipas shtojcës II, që i bashkëlidhet këtij vendimi. Inventari i ndërtesave publike rishikohet çdo 10 (dhjetë) vjet.
4. Brenda 6 (gjashtë) muajve, pas miratimit të inventarit të ndërtesave publike dhe para 31 marsit të çdo viti pasardhës, agjencia përgjegjëse për eficiencën e energjisë, në bashkëpunim me ministrinë përgjegjëse për energjinë, përpilon listën e ndërtesave që kualifikohen për t’iu nënshtruar rinovimit, sipas metodologjisë së pikëzimit, të paraqitur në shtojcën IV, që i bashkëlidhet këtij vendimi.
5. Në funksion të metodologjisë për pikëzimin dhe kualifikimin e ndërtesave përdoren gradë-ditët e ngrohjes, sipas shtojcës III, që i bashkëlidhet këtij vendimi. 

6. Lista e ndërtesave, që kualifikohen për t’iu nënshtruar rinovimit, miratohet nga ministri përgjegjës për energjinë çdo vit, në përputhje me objektivat kombëtarë të eficiencës së energjisë. 
7. Sipërfaqja totale e ndërtesave të kualifikuara duhet të jetë më e madhe ose e barabartë me sipërfaqen e miratuar në inventar për secilën kategori. Diferenca me sipërfaqen e detyrueshme për t’u rinovuar çdo vit reflektohet në listën e ndërtesave që kualifikohen për t’iu nënshtruar rinovimit për vitin pasardhës.
8. Ndërtesat, që i janë nënshtruar një rinovimi mbi mbështjellësen e ndërtesës ose sistemet teknike, mund të përfshihen në inventarin e ndërtesave që do të rinovohen vetëm pas 10 (dhjetë) vjetësh, prej datës së përfundimit të rinovimit.
III. PROCEDURA PËR ZBATIMIN E PROCESIT TË RINOVIMEVE
1. Institucionet, të cilat kanë prona në përgjegjësi administrimi, parashikojnë buxhetin për vitin pasardhës, në përputhje me listën e miratuar të ndërtesave që kualifikohen për t’iu nënshtruar rinovimit, sipas pikës 4, të kreut II, të këtij vendimi.
2. Kostot e nevojshme për realizimin e investimit llogariten sipas metodologjisë së kostos optimale dhe specifikohen për çdo ndërtesë në listën e miratuar.
3. Njësitë e vetëqeverisjes vendore, në rastet kur nuk zotërojnë fondet e mjaftueshme, kërkojnë mbështetje financiare nga qeverisja qendrore, sipas parashikimeve të nenit 22, të ligjit nr. 139/2015, “Për vetëqeverisjen vendore”, të ndryshuar.
4. Investimi realizohet vetëm nëse analiza e kosto-përfitimit rezulton pozitive, përveç rasteve kur kemi të bëjmë me ndërtesa që shfrytëzohen nga të sëmurët, të moshuarit mbi 65 (gjashtëdhjetë e pesë) vjeç dhe fëmijët nën 18 (tetëmbëdhjetë) vjeç.
5. Analiza ekonomike për realizimin e rinovimit dhe përzgjedhjen e masave që do të implementohen hartohet sipas rezultateve të auditimit të energjisë.
6. Me përfundimin e investimit, audituesi i energjisë bën vlerësimin e parametrave të përmirësuar dhe i raporton tek Agjencia për Eficiencën e Energjisë. Agjencia përfshin kritere të detyrueshme që audituesit e energjisë duhet të plotësojnë, kur një ndërtesë i nënshtrohet procesit të rinovimit, sipas këtij vendimi. 
7. Agjencia përgjegjëse për eficiencën e energjisë, kur e vlerëson të nevojshme, dërgon rekomandimet për çdo rinovim brenda 30 (tridhjetë) ditëve nga momenti i marrjes dijeni.
8. Të gjitha institucionet, që kanë në pronësi ose në përdorim ndërtesa, sipas pikës 3, të kreut I, njoftojnë agjencinë përgjegjëse për eficiencën e energjisë për rinovimet që parashikojnë të kryejnë në objektet e tyre, në përputhje me listën e miratuar të ndërtesave që do t’i nënshtrohen rinovimit, shoqëruar me informacionin e kërkuar, sipas shtojcës I, që i bashkëlidhet këtij vendimi. Ky njoftim bëhet përpara shpalljes së procedurës për realizimin e rinovimit, në përputhje me raportin e auditimit të energjisë.
IV. MONITORIMI I KURSIMEVE TË ENERGJISË
1. Agjencia përgjegjëse për eficiencën e energjisë është institucioni përgjegjës për monitorimin e kursimeve të energjisë.
2. Për çdo ndërtesë të rinovuar, autoriteti kontraktues dërgon tek Agjencia për Eficiencën e Energjisë informacionin e përcaktuar sipas shtojcës I, që i bashkëlidhet këtij vendimi.
3. Informacioni i përfituar sipas shtojcës I, që i bashkëlidhet këtij vendimi, plotësohet në platformën e monitorimit dhe verifikimit, të ngritur për këtë qëllim.
4. Agjencia për Eficiencën e Energjisë raporton çdo vit te ministria përgjegjëse për energjinë për ecurinë e procesit të rinovimeve gjatë vitit paraardhës.
V. DISPOZITA TË FUNDIT
1. Agjencia përgjegjëse për eficiencën e energjisë përgatit inventarin e të gjitha ndërtesave publike, të identifikuara sipas pikës 3, të kreut I, brenda 12 (dymbëdhjetë) muajve nga hyrja në fuqi e këtij vendimi.
2. Përjashtohen nga lista e miratuar e ndërtesave, që do t’i nënshtrohen rinovimit, të gjitha ndërtesat publike të rinovuara ose të ndërtuara pas vitit 2023.

3. Të gjitha rinovimet e ndërtesave publike, të cilat nuk janë të përfshira në listën e miratuar apo që realizohen jashtë planifikimeve të listës së miratuar duhet të raportohen tek Agjencia për Eficiencën e Energjisë, e cila merr masa për mospërfshirjen e tyre në listën e vitit pasardhës.
4. Përfitimet e kursimeve të energjisë prej ndërtesave që do të rinovohen çdo vit përfshihen si pjesë e objektivave të strategjisë afatgjatë të rinovimit të ndërtesave.
5. Ngarkohen Ministria e Infrastrukturës dhe Energjisë, Agjencia për Eficiencën e Energjisë, institucionet e administratës shtetërore dhe njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

 ZËVENDËSKRYEMINISTËR
Belinda Balluku

SHTOJCA I
PYETËSOR PËR RINOVIMET NË NDËRTESA REZIDENCIALE DHE JOREZIDENCIALE

a) Rinovime të fasadës dhe sistemeve teknike
	Emërtimi
	Njësia
	Vlera

	Rendimenti i sistemit të ngrohjes para implementimit të masave të energjisë elektrike
	%
	

	Rendimenti i sistemit të ngrohjes pas implementimit të masave të energjinë elektrike
	%
	

	Kërkesa specifike për nxehtësi në ndërtesë përpara ndërhyrjeve për energjinë elektrike 
	kwh/m2/vit
	

	Kërkesa specifike për nxehtësi në ndërtesë pas ndërhyrjeve për energjisë elektrike 
	kwh/m2/vit
	

	Sipërfaqja e kondicionuar e ndërtesës (sipërfaqja e dyshemesë që ngrohet ose ftohet)
	m2
	



b) Për rinovime të ndërtesës pa ndryshuar sistemet teknike
	Emërtimi
	Njësia
	Vlera

	Kërkesa specifike për energji për ngrohje në ndërtesën referuese para rinovimit 
	kwh/m2/vit
	

	Kërkesa specifike për energji për ngrohje në ndërtesën referuese ku janë zbatuar masat e energjisë elektrike (pas rinovimit) 
	kwh/m2/vit
	

	Energjia specifike e nevojshme për ujë të ngrohtë në vit
	kwh/m2/vit
	

	Rendimenti (eficienca) (përdorimi vjetor) i sistemit të ngrohjes në godinën referuese 
	%
	

	  rendimenti (eficienca) (përdorimi vjetor) i sistemit të ngrohjes në godinën referuese ku janë zbatuar masat e energjisë elektrike (pas rinovimit)
	m2
	

	Jepen kërkesat për energji specifike për ngrohje përpara rinovimit të veshjes termike
	kwh/m2/vit
	

	Sipërfaqja e kondicionuar e ndërtesës (sipërfaqja e dyshemesë që ngrohet ose ftohet)
	m2
	



c) Pompat e nxehtësisë
	Emërtimi
	Njësia
	Vlera

	SHD [kwh/m2/vit] kërkesa vjetore për nxehtësi në ndërtesë
	kwh/m2/vit
	

	HWD [kwh/ndërtesë/vit] kërkesa vjetore për ujë të ngrohtë
	kwh/m2/vit
	

	 – Eficienca e energjisë në sistemet konvencionale
	%
	

	– Eficienca e energjisë në sistemet eficiente të pompave të nxehtësisë
	%
	

	Sipërfaqja e kondicionuar e ndërtesës (sipërfaqja e dyshemesë që ngrohet ose ftohet)
	m2
	



ç) Përmirësime të eficiencës së energjisë në sistemin e ngrohjes
	Emërtimi
	Njësia
	Vlera

	Kërkesa specifike vjetore për nxehtësi në ndërtesë
	kwh/m2/vit
	

	 – rendimenti i sistemit të vjetër të ngrohjes 
	%
	

	 - rendimenti i sistemit të ri të ngrohjes 
	%
	

	 - rendimenti i boilerit të vjetër 
	%
	

	 - rendimenti i pajisjeve ngrohëse të vjetra 
	%
	

	 - rendimenti i sistemit të vjetër të shpërndarjes 
	%
	

	 - rendimenti i boilerit të ri eficient 
	%
	

	 - rendimenti i pajisjeve ngrohëse të reja 
	%
	

	- rendimenti i sistemit të ri të shpërndarjes 
	%
	

	Sipërfaqja e kondicionuar e ndërtesës (sipërfaqja e dyshemesë që ngrohet)
	m2
	



d) Ndriçimi në ndërtesat rezidenciale
	Emërtimi
	Njësia
	Vlera

	Numri i llampave të zëvendësuara/shitura
	copë
	

	Fuqia mesatare e llampës ekzistuese
	W
	

	Fuqia e llampës me eficiencë energjetike e promovuar në treg
	W
	

	Koha mesatare vjetore e punës së llampës
	h/vit
	

	Sipërfaqja e dyshemesë së ndërtesës, në të cilën është rinovuar sistemi i ndriçimit 
	m2
	



dh) Ndriçimi në ndërtesat jorezidenciale
	Emërtimi
	Njësia
	Vlera

	Fuqia e instaluar për ndriçim për njësi të sipërfaqes përpara zëvendësimit
	W/m2
	

	Fuqia e instaluar për ndriçim për njësi të sipërfaqes pas zëvendësimit
	W/m2
	

	Sipërfaqja e dyshemesë së ndërtesës, në të cilën është rinovuar sistemi i ndriçimit 
	m2
	

	
	
	

	Opsione shtesë: (Shëno me X sipas përgjigjes)
	PO
	JO

	Errësim i pjesshëm 
	
	

	Kohëmatës interval
	
	

	Sensor i okupimit
	
	

	Adaptor automatik për dritën natyrale
	
	



e) Pajisjet e zyrës
	Emërtimi
	Njësia
	Vlera

	Numri i pajisjeve të reja të instaluara apo atyre të zëvendësuara
	Copë
	

	Fuqia elektrike e pajisjes në funksion aktiv
	w
	

	Fuqia elektrike e pajisjes eficiente në treg në funksionin aktiv 
	w
	

	Fuqia elektrike e pajisjes në funksionin pasiv 
	w
	

	Fuqia elektrike e pajisjes eficiente në treg në funksionin pasiv
	w
	

	Fuqia e pajisjes në funksionin aktiv, pas modifikimit të pajisjes ekzistuese
	w
	

	Fuqia elektrike në funksionin pasiv, pas modifikimit të pajisjes ekzistuese
	w
	

	Numri i orëve në funksionin aktiv
	h/vit
	

	Numri i orëve në funksionin pasiv
	h/vit
	



ë) Impiante fotovoltaike 
	Emërtimi
	Njësia
	Vlera

	Fuqia pik e instaluar e sistemit PV
	kwpeak
	

	Kohëzgjatja e rrezatimit diellor e 1000 w/m2 (ngarkesa e plotë)
	h/a
	

	Shkalla e performancës së impiantit PV; raporti midis energjisë aktuale të prodhuar me atë teorike nga impianti PV
	%
	

	Pjesa e energjisë elektrike që futet në rrjetin publik dhe nuk mund të vlerësohet si reduktim i energjisë së shitur
	%
	

	Fuqia specifike e modulit PV 
	kwpeak/m2
	

	Shuma mesatare e rrezatimit diellor për njësi të sipërfaqes së përftuar nga modulet PV të një sistemi të caktuar me një kënd pjerrësie të caktuar (psh.35o) dhe kënd të azimuthit
	kwh/m2
	

	Eficienca elektrike mesatare e moduleve PV
	%
	

	Humbjet e sistemit të kombinuar PV [%]
- Humbjet e llogaritura në saje të temperaturës dhe rrezatimit të ulët;
8.1% (duke përdorur temperaturën e mjedisit)
- humbjet e llogaritura në saje të efekteve këndore të reflektimit: 2.9%;
- Humbje të tjera (kabllo, inverter etj.)
	%
	



F) Impiante termike diellore 
	Emërtimi
	Njësia
	Vlera

	Sipërfaqa e instaluar e kolektorëve diellorë
	m2
	

	Nxehtësia mesatare vjetore e gjeneruar për njësi të sipërfaqes së kolektorit
	kwh/m2.vit
	

	Faktori i shfrytëzimit për sistemin aktual të ngrohjes 
	%
	

	Eficienca e shfrytëzimit të sistemit aktual të ngrohjes 
	%
	

	
	
	

	Sistemi aktual i ngrohjes me elektricitet ose lëndë djegëse gaz, naftë, biomasë etj. 
	lloji
	



SHTOJCA II
INFORMACIONI I NEVOJSHËM PËR INVENTARIZIMIN E NDËRTESAVE PUBLIKE

	Nr.
	Emërtimi

	1
	Emri i ndërtesës/adresa – Emri i ndërtesës dhe adresa e vendndodhjes së saj

	2
	Koordinatat sipas formatit KRRGJSH-së – Koordinatat e vendndodhjes së ndërtesës të gjendura përmes ASIG Geoportal

	3
	Bashkia – Bashkia në territorin e së cilës ndodhet ndërtesa

	4
	Funksioni për të cilin përdoret ndërtesa – Funksioni për të cilën është në përdorim ndërtesa (shkollë, spital...)

	5
	Numri maksimal i punonjësve në ndërtesë

	6
	Indeksi i hartës – Indeksi i hartës, identifikuar përmes ASIG Geoportal

	7
	Numri i pasurisë – Numri i pasurisë, identifikuar përmes ASIG Geoportal

	8
	Sipërfaqja e gjurmës – Sipërfaqja e gjurmës së ndërtesës në m2

	9
	Sipërfaqja totale e kateve të ndërtesës [m2] - Sipërfaqja totale e secilit kat të ndërtesës, që është i izoluar nga ambienti i jashtëm m2

	10
	Numri i kateve – Numri i kateve të ndërtesës

	11
	Vëllimi [m3] – Vëllimi m3

	12
	Viti i ndërtimit – Viti në të cilin ndërtesa ka përfunduar së ndërtuari

	13
	Rikonstruktuar – Po – nëse ndërtesa është rikonstruktuar ndonjëherë dhe në cilin vit /Jo – nëse ndërtesa nuk i është nënshtruar ndonjëherë rikonstruksionit

	14
	Izolim termik (mm) – Shënoni nëse ndërtesa ka izolim termik apo jo. Nëse njihet lloji i termoizolimit dhe trashësia e tij të shënohet.

	15
	Tipologjia e dritareve – Lloji i dritareve nëse janë dopio xham apo me një xham.

	16
	Tipologjia e sistemit të ngrohje/ftohjes – Tipologjia e sistemit të ngrohje/ftohjes (split, multisplit, kaldajë)

	17
	Konsumi vjetor i energjisë për vitin paraardhës (vendos vitin) – Konsumi i energjisë për vitin ​_____ në varësi të bartësve të energjisë

	18
	Konsumi vjetor i energjisë për vitin e dytë paraardhës (vendos vitin) – Konsumi i energjisë për vitin ​_____ në varësi të bartësve të energjisë

	19
	Konsumi vjetor i energjisë për vitin e tretë paraardhës (vendos vitin) – Konsumi i energjisë për vitin ​_____ në varësi të bartësve të energjisë

	20
	Numri i kontratës me OSHEE-në – Numri i kontratës së lidhjes me FSHU-në (furnizuesin e shërbimit universal) OSHEE

	21
	Institucioni me përgjegjësi administrative – Institucioni me përgjegjësi administrative (p.sh. Ministria e Shëndetësisë)

	22
	[bookmark: _GoBack]Enti përdorues, statusi juridik – Enti përdorues statusi juridik (p.sh. Drejtoria e Shëndetit Publik Berat)



SHTOJCA III
GRADË DITËT E NGROHJES

	Nr.
	Qyteti
	Pragu

	
	
	17.5 °C

	
	
	Gr. ditë
	Nr. i ditëve

	1.
	Ballsh
	1535
	216

	2.
	B. Curri
	2594
	228

	3.
	Berat
	1536
	213

	4.
	Bilisht
	2878
	265

	5.
	Burrel
	2012
	232

	6.
	Cërrik
	1607
	205

	7.
	Çorovodë
	1748
	223

	8.
	Durrës
	1244
	204

	9.
	Elbasan
	1537
	215

	10.
	Ersekë
	2897
	271

	11.
	Fier
	1473
	215

	12.
	Gjirokastër
	1773
	221

	13.
	Gramsh
	1661
	218

	14.
	Himarë
	997
	190

	15.
	Kavajë
	1541
	219

	16.
	Konispol
	1507
	218

	17.
	Koplik
	1721
	213

	18.
	Korçë
	2774
	260

	19.
	Krujë
	1842
	232

	20.
	Krumë
	2605
	245

	21.
	Kuçovë
	1425
	208

	22.
	Kukës
	2462
	238

	23.
	Lezhë
	1451
	211

	24.
	Librazhd
	1990
	226

	25.
	Lushnjë
	1287
	202

	26.
	Laç
	1538
	209

	27.
	Përmet
	1752
	218

	28.
	Peshkopi
	2698
	249

	29.
	Pogradec
	2450
	251

	30.
	Pukë
	2896
	262

	31.
	Rrëshen
	1988
	225

	32.
	Sarandë
	930
	182

	33.
	Shkodër
	1692
	215

	34.
	Tepelenë
	1580
	214

	35.
	Tiranë
	1534
	214

	36.
	Vlorë
	1169
	200



SHTOJCA IV
METODOLOGJIA PËR PIKËZIMIN DHE KUALIFIKIMIN E NDËRTESAVE

	Kriteret
	Pikët

	1. Ndërtesa pa termoizolim, me dritare me një xham dhe pa sistem qendror ngrohje/ftohje
	20

	2. Ndërtesa pa termoizolim, me dritare me një xham dhe me sistem qendror ngrohje/ftohje
	10

	3. Ndërtesa pa termoizolim, me dritare me dopio xham dhe pa sistem qendror ngrohje/ftohje
	15

	4. Ndërtesa pa termoizolim, me dritare me dopio xham dhe me sistem qendror ngrohje/ftohje
	5

	5. Ndërtesa me termoizolim, me dritare me dopio xham dhe pa sistem qendror ngrohje/ftohje
	15

	6. Numri maksimal i punonjësve për çdo ndërtesë sipas strukturës organizative të institucionit dhe sipërfaqes së dobishme:

	a) 0 – 2.5 m2 për punonjës
	30

	b) 2.51 – 5 m2 për punonjës
	20

	c) 5.01 – 7.5 m2 për punonjës
	12

	ç) 7.51 – 10 m2 për punonjës
	5

	d) Mbi 10 m2 për punonjës
	2

	7. Ndërtesat me performancë energjetike më të ulët:
	

	a) me konsum energjie më të madh se 150 kwh/m2/vit dhe më të vogël se 225 kwh/m2/vit, verifikuar përmes faturave të bartësve të energjisë
	15

	b) me konsum energjie më të madh se 226 kwh/m2/vit dhe më të vogël se 299 kwh/m2/vit, verifikuar përmes faturave të bartësve të energjisë
	22

	c) me konsum energjie më të madh se 300 kwh/m2/vit, verifikuar përmes faturave të bartësve të energjisë
	30

	8. Ndërtesa që shfrytëzohen nga fëmijë (<18 vjeç) dhe të moshuar (>65 vjeç)
	20

	9. Pozicioni gjeografik i ndërtesës dhe kushtet atmosferike përkatëse (për renditjen do të përdoren gradë – ditën e ngrohjes sipas shtojcës III, ku përparësi do të kenë ndërtesat që ndodhen në qytetet/zonat, ku gradë-ditët e ngrohjes janë më të mëdha)
	

	10. Lloji i bartësit energjetik aktual, duke synuar mënjanimin e përdorimit të burimeve energjetike me përmbajtje fosile:

	a) bartës energjetik fosil;
	10

	b) bartës energjetik i rinovueshëm.
	1



